Eile õhtul laekus kaasa. Suvitama ja tervelt nädalaks ajaks jutti. Täna kaaberdasime natuke linna mööda, siis tegeles kumbki oma asjadega (kes tööl, kes rannas aega surnuks löömas või mida iganes seal rannas tehakse) ning õhtupoole võõrustasime täiesti eksprompt emandat, kes saabus kahe pudeli veini ja paari meie poolt tellitud saiaga. Et saaks ahjus küpsetatud camembert'-juustu süüa :)    Mis kõik kokku muidugi tähendas sellist  suhteliselt hullu ning lõbusat läbu. Mille jooksul leppisime kokku ka lähipäevade kultuuriprogrammi osas. Ühel päeval vene munkade koori kirikukontsert ning teine päev suveteater Maasi linnuses. Põnev-põnev.    Lisaks helistas TvM ja muu jutu sees tuli juhuslikult välja, et ta hetke kaaslane on sama kutt, kes lubas ühe foorumi rahvale teise kokkutuleku korraldada. Väike ja tõtt-öelda üsna üllatustevaba maailm...